Sporočilo za javnost za objavo – Informa Echo

7.3.2022

Raziskava REUS 2022 usmerjena na gospodinjstva

V tem letu bomo ponovno izmerili, kako slovenska gospodinjstva ravnajo z energijo. V 8. valu Raziskave energetske učinkovitosti Slovenije – REUS bomo anketirali 1.000 gospodinjstev po vsej Sloveniji.

V agenciji Informa Echo skupaj s partnerji CEU IJS, GI ZRMK, Ipsos in SURS pripravljamo 8. val **Raziskave energetske učinkovitosti Slovenije – REUS GOS 2022**, ki bo usmerjen na gospodinjstva. Zadnji val [Raziskave REUS](https://www.reus.si/ekosistem-eure/) za gospodinjstva smo izvedli v letu 2019.

Uporabnost podatkov in časovnih vrst

Raziskava REUS je v zadnjih letih z novimi vidiki aplikativnosti podatkov in časovnih vrst dodatno pridobila na pomenu. Po naročilu MZI smo izdelali temeljito analizo rezultatov raziskave, ki služi kot podlaga za sistemski pristop k ozaveščanju in informiranju o URE in OVE. Za MOP ARSO smo doslej pripravili 8 okoljskih kazalcev o ravnanju z energijo. Raziskava REUS je postala temelj Ekosistema učinkovitega ravnanja z energijo – [EURE](https://www.reus.si/ekosistem-eure/).

Dostop do obstoječih poročil

Na prenovljeni spletni strani <https://porocila.reus.si/> lahko najdete javno dostopna poročila Raziskave REUS za gospodinjstva ter za javni in storitveni sektor, ki so sistematično razvrščena v tri kategorije:

* Predstavitve rezultatov Raziskave REUS v infografikah
* Povzetki standardnih poročil Raziskave REUS in
* Naročniška poročila državne uprave

Sofinanciranje Raziskave REUS GOS 2022

S ciljem zagotovitve uporabe podatkov v javni upravi standardni del Raziskave REUS GOS 2022 sofinancira podjetje Borzen, ki izvaja gospodarsko javno službo operaterja trga z elektriko, vključno z informiranjem in ozaveščanjem o učinkoviti rabi energije in obnovljivih virih energije.

Sofinancer Raziskave REUS GOS 2022 je tudi Agencija Republike Slovenije za okolje v okviru Ministrstva za okolje in prostor, ki rezultate Raziskave REUS uporablja kot podlago za pripravo okoljskih kazalcev za ravnanje z energijo.

Rajko Dolinšek

--------------------------------------------------------------

Viri

Informa Echo, Raziskava energetske učinkovitosti Slovenije - REUS 2019, [www.reus.si](http://www.reus.si)

Medijska soba: <https://mediji.reus.si/>

Infografika je primerna za tisk do širine 17 cm / © Informa Echo /

**O Raziskavi REUS**

Raziskava energetske učinkovitosti Slovenije – REUS je edina neodvisna kontinuirana raziskava v Sloveniji, ki omogoča pridobivanje statistično relevantnih podatkov s področja rabe energije. Raziskava REUS 2019 predstavlja sedmi val Raziskave energetske učinkovitosti Slovenije, ki jo izvaja Informa Echo v sodelovanju s partnerji od 2009. Glavni sofinancer raziskave REUS je podjetje [Borzen](https://www.borzen.si/sl/) / [Trajnostna energija](http://www.trajnostnaenergija.si/).

Več o raziskavi REUS: <https://www.reus.si/>

**O kazalcih okolja**

Kazalci okolja so na dogovorjen način izbrani in predstavljeni podatki. Namenjeni so ozaveščanju javnosti in podpori odločanju. S kazalci, s katerimi spremljamo ozaveščenost javnosti o rabi energije, energetski učinkovitosti in podnebnih spremembah želimo vplivati na pomen znanja o podnebnih spremembah in  na večjo pripravljenost podpori podnebju in okolju prijaznim politikam.

Kazalec okolja [Odnos javnosti do porabe energije v slovenskih gospodinjstvih](http://kazalci.arso.gov.si/sl/content/odnos-javnosti-do-porabe-energije-v-slovenskih-gospodinjstvih?tid=4) lahko najdete na spletni strani ARSO.

[Kazalci okolja – ravnanje z energijo](http://kazalci.arso.gov.si/sl/content/odnos-javnosti-do-porabe-goriv-v-prometu-v-sloveniji)

# Priloga z dodatnimi informacijami

**Pogoji za uporabo in objavljanje gradiv**

Vsa besedila in grafični elementi redakcija Informa Echo objavlja v »Medijskem kotičku« spletne strani Raziskave energetske učinkovitosti Slovenije.

Vsa gradiva lahko uporabljate pod naslednjimi pogoji:

1. Obvezno morate navesti vir (Informa Echo, [www.reus.si](http://www.reus.si/) )
2. Besedila in grafike lahko uporabite v celoti ali po delih
3. Zaradi točnosti podanih informacij ne smete spreminjati vrednosti statističnih podatkov.

Več o tem v medijskem kotičku <https://www.reus.si/medijski-koticek-reus-2019/>

**Prijavite se na novice REUS**

Redakcija Informa Echo na (približno) vsaka dva meseca objavlja izbrane rezultate Raziskave energetske učinkovitosti Slovenije- REUS 2019: temeljite analize in infografike, posamezne statistike z določenega področja, primere uporabe rezultatov raziskave REUS in obvestila o prihajajočih dogodkih.

Povezava za prijavo na novice <https://www.reus.si/prijava/>

------------------------------------------------------------

Kontakt:

Rajko Dolinšek

direktor Informa Echo in vodja projekta REUS

rajko.dolinsek@informa-echo.si

tel. 031 688 423